ТИК-Бургас

Парад на професиите: Открий таланта си, избери професия
2026-04-08
Среща на ученици и студенти с работодатели от региона ще се проведе в Бургас на 8 април.
Форумът „Парад на професиите: Открий таланта си, избери професия“ ще се проведе в Културен дом на Нефтохимика в Бургас.
Той е част от националната кампания за кариерна активация на младежи до 29 години. Организира се от Агенция за корпоративно развитие „ОМНИ Хюмън Девелопмънт“, със съдействието на Министерството на образованието и науката, Министерството на труда и социалната политика, Агенцията по заетостта и Община Бургас.
Целта е да вдъхнови младежите да открият своята професия и да се срещнат с ключови работодатели от региона. Компаниите се представят по сектори, заедно с обучителни институции, за да се очертае пълната картина на възможностите за професионално развитие в Бургас.
Събитието е насочено към ученици и техните родители, студенти и младежи до 29 г.
ТИК-Бургас е сред партньорите на събитието.
Научете повече тук

Уебинар "Бизнес възможности в Република Южна Африка и Кралство Лесото"
2026-03-31 11:00 - 14:00 (Europe/Sofia)
Център за иновации, международна търговия, технологична трансформация и анализи (ЦИНТРА) към Българска стопанска камара (БСК) и Enterprise Europe Network (EEN) в сътрудничество с Посолството на Република България в Претория, Република Южна Африка, имат удоволствието да Ви поканят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Южна Африка и Кралство Лесото“ и ще представи ключови икономически тенденции, инвестиционен климат и конкретни възможности за развитие на бизнес партньорства в двете страни.
Събитието ще бъде водено от Калоян Георгиев, аташе (политически и икономически въпроси) в Посолството на Република България в Претория, Република Южна Африка и Радостина Кръстева Главен експерт ЦИНТРА БСК.
Калоян Георгиев работи по политическите и икономически аспекти на отношенията на България с РЮА и със страните на вторична акредитация – Намибия, Ангола, Ботсуана, Лесото, Замбия, Зимбабве и Мавриций. На база опита си в региона ще сподели анализи и добри практики, и ще отговори на въпросите на участниците.
По време на уебинара ще бъдат разгледани:

икономическата среда и водещи сектори в Република Южна Африка и Кралство Лесото;
възможности за навлизане на български компании;
практически насоки за създаване търговски и инвестиционни партньорства ;
предстоящи международни форуми и изложения в Република Южна Африка и Кралство Лесото през 2026г.;
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Събитието ще се състои на 31 март 2026, вторник, от 11:00 – 14:00 EET в ZOOM.
Краен срок за регистрация: 27 март 2026, 17 ч
Събитието е без такса за участие!
Запазете мястото си и станете част от серията събития, които отварят врати към нови пазари и партньорства.
Ще се радваме да Ви приветстваме сред участниците!
РЕГИСТРИРАЙТЕ СЕ ТУК!

IV-ти регионален мачмейкинг форум "Connecting 4 Growth": България-Турция-Румъния
2026-03-27
Изпълнителната агенция за насърчаване на малките и средните предприятия (ИАНМСП), съвместно с Българо-турската търговско-индустриална камара (BULTISAD) и Българо-румънската търговска камара (БРТК), организират IV-ти регионален мачмейкинг форум „Connecting 4 Growth“: България-Турция-Румъния, с нетуъркинг, който ще се проведе на 27 март 2026 г. в гр. Бургас.
Събитието се провежда за четвърти път в гр. Бургас, като основната цел на проявата е да даде допълнителен тласък на търговско-икономическите отношения в региона и да затвърди вече установените стратегически връзки.
Ежегодният характер на форума позволява задълбочаване на партньорствата и подкрепя обмена на добри практики между бизнесите на съседните държави.
Тазгодишното издание ще се проведе във вече утвърдения формат на партньорство между България, Турция и Румъния.
Програмата на събитието предвижда приветствени слова от официални лица към участниците. В рамките на форума ще бъдат разгледани критично важни теми за съвременния бизнес, сред които инструменти за растеж, устойчивост на веригите за създаване на стойност (value chain) и трансформиращото въздействие на изкуствения интелект (AI) върху икономиката.
Основен акцент на събитието остава осъществяването на директни бизнес контакти и създаването на условия за изграждане на взаимноизгодни партньорства. Предвидените дискусии ще се фокусират върху предизвикателствата и възможностите за укрепване на регионалната екосистема с цел постигане на по-висока конкурентоспособност на глобално ниво.
Гостите и участниците ще имат възможност не само да се запознаят с иновативни инициативи, но и да се включат в неформални нетуъркинг сесии, които да положат основите на нови стратегически проекти и международно сътрудничество.
Предвид гореизложеното, имам удоволствието да Ви поканя да вземете участие в четвъртия регионален мачмейкинг форум „Connecting 4 Growth“: България-Турция-Румъния, с нетуъркинг, който ще се проведе на 27 март 2026 г. в зала „Черноморие“ на Международен конгресен център в гр. Бургас. Моля за Вашето съдействие за разпространение на настоящата покана сред фирмите Ваши членове.
При проявен интерес следва да бъде направена регистрация на профила на събитието на www.b2bconnect.bg в срок до 23 март 2026 г.
Допълнителна информация може да бъде получена от Светла Запрянова, началник на отдел „Международни прояви и сътрудничество“ на дирекция „Интернационализация на малките и средните предприятия, e-mail: s.zapryanova@sme.government.bg, тел: 02/ 940 79 75 и от Милена Грозева-Торп, главен експерт в отдел „Международни прояви и сътрудничество“ на дирекция „Интернационализация на малките и средните предприятия“, e-mail: m.thorp@sme.government.bg, тел: 02/ 940 79 79
Участието в събитието е безплатно и се организира по Проект BG16RFPR001-1.013-0001 „Реализация на мерки за интернационализация на българските МСП чрез подкрепа дейността на Изпълнителна агенция за насърчаване на малките и средните предприятия (ИАНМСП) – Фаза 2“, в изпълнение на Дейност 7 „Организиране и провеждане на бизнес форуми, конференции, контактни борси и други бизнес събития с двустранни срещи или нетуъркинг между български и чуждестранни фирми в страната“, финансиран от Европейския фонд за регионално развитие чрез Програма „Конкурентоспособност и иновации в предприятията“ 2021-2027“, по който ИАНМСП е институционален бенефициент.

Онлайн кръгла маса за МСП за всеобхватното и икономическо търговско споразумение между ЕС и Канада
2026-03-26 16:00 - 18:00
Сега повече от всякога е ключово европейските МСП да научат как да търгуват с Канада и да получат подкрепа за това.
DG TRADE организира онлайн кръгла маса за МСП на 26 март, 16:00-18:00 ч. българско време, за да предостави на МСП практическа информация и опит за това как да търгуват с Канада.
Участието е безплатно, но с предварителна регистрация.

Регистрирайте се ТУК

Дневен ред на кръглата маса за МСП

1. Въведение

2. Отзиви от МСП, които вече търгуват с/в Канада

3. Съществуваща подкрепа за търговия с Канада:

В ЕС: Европейско насърчаване на търговията: съществуваща подкрепа в държавите членки за подпомагане на МСП да търгуват с Канада
В Канада: Международни мрежови партньори (EEN): как канадският пазар работи на практика, практически съвети и контакти за допълнителна подкрепа

4. Как да се ориентирате в митническите изисквания? Практически примери

5. Заключение: информация за съществуващите онлайн инструменти за подкрепа на МСП и въпроси и отговори относно търговията между ЕС и Канада

Ако имате допълнителни въпроси, свържете се с: Flavia.FERRASSON@ec.europa.eu

Бургас: Регионална консултация за бъдещето на програмите Interreg 2028-2034 г.
2026-03-26 13:00 - 16:00
Уважаеми партньори и заинтересовани страни,
Имаме удоволствието да Ви поканим за участие в регионалните консултации, посветени на бъдещето на програмите за европейско териториално сътрудничество ИНТЕРРЕГ в трансграничния регион на България и Турция за периода 2028-2034 г.
Събитието, организирано съвместно от Министерство на регионалното развитие и благоустройството на България и Дирекция по въпросите на ЕС, Министерство на външните работи на Турция, цели да събере всички заинтересовани страни да се включат в работна среща с участието на Европейската комисия за идентифициране на ключови териториални нужди, неизползван потенциал и приоритетни области за трансгранично сътрудничество в следващия програмен период.
Вашият опит и идеи са от изключително значение за разработването на бъдещата програма ИНТЕРРЕГ България-Турция.
Дата: 26 март 2026 г. (четвъртък)
Час: 13:00 ч. EET
Място: Бургас, Културен център „Морско казино“
Работен език: български/турски (с осигурен превод)
Покана и дневен ред на събитието може да изтеглите от ТУК.
Моля потвърдите участието си не по-късно от 20 март 2026 г. чрез съответната регистрационна форма:

За български участници: Регистрационна форма

За турски участници: Katılım Başvuru Formu

Важно уточнение за турските участници: След регистрация, моля изчакайте потвърждение, преди да организирате пътуване и настаняване. Моля имайте предвид, че разходите за пътуване и настаняване са за сметка на самите участници.
Очакваме с нетърпение Вашето участие и активен принос по време на консултациите!

За контакт:
Съвместен секретариат на Програма (ИНТЕРРЕГ VI-A) ИПП България-Турция 2021-2027,
Министерство на регионалното развитие и благоустройството, тел.: +359 38 66 38 88, https://ipa-bgtr.mrrb.bg

Обучение „Бизнес етикет и комуникация“
2026-03-20 08:30 - 16:30 | Хотел България, Център, ул. „Александровска“ 21, Бургас, 8000, Bulgaria
В рамките на проект „Заедно за устойчива заетост“, финансиран от Програма „Развитие на човешките ресурси“, Българската стопанска камара (БСК) Ви кани на еднодневно присъствено обучение „Бизнес етикет и комуникация“, което ще се проведе на 20 март 2026 г., от 08.30 до 16.30 ч., в конферентна зала на хотел „България“ – гр. Бургас.
Обучението е без такса за участие и е предназначено за представители на членуващи в БСК браншови и регионални организации.
За курса: Обученията и консултациите в областта на бизнес етикета имат за цел да се изяснят спецификите на бизнес-комуникацията, етикета и протоколното поведение при различни ситуации, както по време на срещите с различни международни бизнес партньори, така и при чисто протоколните мероприятия на национално ниво. Разглеждат се правилата за делово облекло, размяна на визитни картички, правилата за водене на разговор, поведението по време на официални събития и по време на официални обеди, вечери, коктейли. Участниците се запознават с редица специфики на бизнес комуникацията и ще научат теоретичните и практически аспекти на:

Бизнес комуникацията. Влияние на невербалната комуникация в работата. Предразсъдъци и специфики в интеркултурната комуникация.
Практическото изражение на: гледане, ръкуване, позиция на ръцете, позиция на тялото, лично пространство, дистанция и фази.
Делова кореспонденция. Видове кореспонденция. Делово писмо. Визитни картички – елемент от създаването на имиджа. Кога и как се поднасят подаръци и цветя.
Добрите обноски – Азбука на добрите обноски. Изкуството на общуването. Поздрав. Водене на разговор.
Приемане на посетители и гости на фирмата. Изкуството на деловото общуване. Формална комуникация или значението на “заучените фрази”. Неформална комуникация – кога се комуникира неформално? Свободно общуване – за и против.
Делови етикет и етика. Комуникация и поведение при официални срещи, фирмени събития и други. Специфики на представянето и запознаването при бизнес и официални събития.
Деловото облекло – костюмът на деловитостта. Дрехата, по която ще ни посрещнат. Аксесоарите – елемент от имиджа.

Методи: теоретична част, презентации, дискусии и анализи.
Лектор – Ани Давидкова, специалист с опит в областта на международния протокол и етикет, бизнес етика и етикет, водене на преговори, международни двустранни отношения и отношения с дипломатическите мисии в България. От 1996 година работи в областта на международните отношения и държавната администрация, отговаряла е за протокола на президентската институция, министри и министерства.
Можете да се регистрирате за участие чрез попълване на онлайн формуляр ТУК до 10 март 2026 г.
ПРОГРАМА НА ОБУЧЕНИЕТО

Серия уебинари на EU Sanctions Helpdesk: Какво трябва да знаят европейските компании за санкциите на ЕС
2026-03-17 - 2026-03-31
Европейските санкции са ключов инструмент на външната политика на ЕС и оказват пряко влияние върху дейността на бизнеса. За компаниите е изключително важно да познават правилата, ограниченията и изискванията за съответствие, тъй като неспазването им може да доведе до сериозни правни, финансови и репутационни рискове.
За да подпомогне европейските предприятия – особено малките и средни компании – EU Sanctions Helpdesk организира серия от практически уебинари, които ще представят основите на режима на санкции на ЕС и ще дадат насоки за правилно прилагане на изискванията за съответствие.
Предстоящи сесии:
• Сесия 1 – Въведение в санкционните режими на Европейския съюз
17 март 2026 | 10:00–11:30 CET | Линк за регистрация
• Сесия 2 – Правна рамка и насоки за прилагане
19 март 2026 | 10:00–11:30 CET | Линк за регистрация
• Сесия 3 – Санкционирани лица, субекти и санкционни списъци
24 март 2026 | 10:00–11:30 CET | Линк за регистрация
• Сесия 4 – Съответствие със санкционните режими и due diligence
31 март 2026 | 10:00–11:30 CET | Линк за регистрация
По време на уебинарите участниците ще научат как да идентифицират санкционирани лица и субекти, как да работят със санкционни списъци, какви са приложимите правни рамки и как да изградят ефективни процедури за спазване на санкционния режим и due diligence.
Участието в тази серия е ценна възможност за компаниите да намалят риска от нарушения, да защитят международната си дейност и да гарантират, че работят в пълно съответствие с европейското законодателство.
Уебинарите се провеждат онлайн и са отворени за всички заинтересовани компании.

MWC Open Innovation Challenge 2026
2026-03-02 - 2026-03-05
Добре дошли на MWC Open Innovation Challenge 2026 е международно събитие за B2B срещи, което обединява корпорации, инвеститори, стартиращи компании и доставчици на технологии, за да създадат решения за реални предизвикателства.
Час и място

02.03.2026 г., 11:30 ч. – 05.03.2026 г., 21:30 ч.
Hall 8-4YFN Fira de Barcelona, Av. de la Reina Maria Cristina, s/n, Sants-Montjuïc, 08004 Barcelona, Испания

За събитието

MWC Open Innovation Challenge 2026 е международно събитие за B2B срещи, което обединява корпорации, инвеститори, стартиращи компании и доставчици на технологии, за да създадат решения за реални предизвикателства.
MWC Open Innovation Challenge се организира от ACCIO, отдел на Министерството на предприемачеството и труда на каталунското правителство, в сътрудничество с Enterprise Europe Network, най-голямата мрежа за бизнес подкрепа в световен мащаб.
От 2 до 5 март ще се провеждат само физически срещи между корпорации и доставчици на технологии (собственици на предизвикателствата). Физическите срещи ще се проведат на мястото на провеждане на конгреса на 4YFN в Барселона.
Онлайн срещи с корпорации ще се проведат от 9 до 14 март.
Срещи между доставчици на технологии ще се провеждат само онлайн.

За повече информация:
Миряна Недева
m.nedeva@bia-bg.com

Бизнес възможности в Република Казахстан (безплатен уебинар)
2026-02-20 11:00 - 15:00
Центърът за иновации, международна търговия, технологична трансформация и анализи (ЦИНТРА) към Българската стопанска камара (БСК) и Enterprise Europe Network (EEN) в сътрудничество със Службата по търговско-икономическите въпроси (СТИВ) към Министерството на икономиката в Алмати, Република Казахстан, Ви канят на специализиран ориентационен уебинар, част от поредица онлайн събития, посветени на международните бизнес възможности и новите пазари.
Темата на предстоящия уебинар е „Бизнес възможности в Република Казахстан“ и ще представи ключови икономически тенденции, инвестиционен климат и конкретни възможности за развитие на бизнес и партньорства в региона.
Събитието ще бъде водено от Атанас Ненов – ръководител СТИВ-Алмати, Република Казахстан, и Радостина Кръстева – главен експерт в ЦИНТРА/БСК.
Атанас Ненов има над 30 години трудов стаж в български и чуждестранни производствени и търговски фирми от държавния и частния сектор, с експертиза в сферите: финанси, IT, външна търговия, туризъм, недвижими имоти, привличане на инвестиции в българската икономика, производство и търговия на електронни изделия, административна дейност. Това е неговият втори мандат като Ръководител СТИВ – Алмати и ще сподели своя практически опит, анализи и добри практики, както и ще отговори на въпроси от участниците.
По време на уебинара ще бъдат разгледани:

икономическата среда и приоритетни сектори в Казахстан,
възможностите за навлизане на чуждестранни компании,
практически насоки за партньорства и инвестиции,
предстоящи международни форуми и изложения в гр. Алмати и други градове на Република Казахстан през 2026 г.,
въпроси и отговори на живо.

Уебинарът е подходящ за предприемачи, инвеститори, мениджъри и всички, които проявяват интерес към разширяване на дейността си на международни пазари.
Можете да откриете повече информация за Казахстан и икономиката на страната по сектори в прикачените документи ТУК.
Събитието ще се състои на 20 февруари 2026, петък, от 11:00 – 15:00 EET в ZOOM.
РЕГИСТРИРАЙТЕ СЕ ТУК!
Краен срок за регистрация: 17 февруари 2026, 17:00 ч.
Събитието е без такса за участие!
Моля, следете допълнителна информация относно датите на следващите ориентационни уебинари за:

Южна Африка – с работна дата 20 март 2026 г.
Португалия – очакван през април – май 2026 г.
Виетнам – очакван през юни 2026 г.

Запазете мястото си и станете част от серията събития, които отварят врати към нови пазари и партньорства!
Ще се радваме да Ви приветстваме сред участниците.

KETS 2026 EU BROKERAGE EVENT
2026-02-04 - 2026-02-05
Добре дошли на 12-то издание на брокерското събитие на ЕС KETs по теми, свързани с предстоящите покани по програмата „Хоризонт Европа“.
Час и място
04.02.2026 г., 09:00 ч. – 05.02.2026 г., 18:00 ч.
IHK Haus der Wirtschaft, Lammstraße 13-17, 76133 Karlsruhe, Германия
За събитието
Искате ли да се справите с предизвикателствата на промишлеността, производството, материалите, изкуствения интелект /AI/, роботиката, батериите и водорода? – Тогава използвайте уникалните възможности на събитието за брокери на ЕС KETs (Key Enabeling Technologies) 2026 на 5 февруари 2026 г. в Карлсруе, Германия!

Регистрирайте се тук!
За да проправят пътя за предстоящите покани по програмата „Хоризонт Европа“ (Клъстер 4 (Индустрия, Цифрови технологии), Клъстер 5 (Батерии, Водород) и свързаните с индустрията теми на Клъстер 6), Националните контактни лица по цифрови и индустриални технологии (NCP DIT) в тясно партньорство с партньорите от мрежата Enterprise Europe Network (EEN) Steinbeis Europa Zentrum и Grand Est Développement, френските национални контактни лица (NCP) в Bpifrance, проектите на NCP в мрежа NCP4Industry Plus и Idealist2027 и мрежите EEN, предлагат това уникално събитие за намиране на партньори:
1 ден, 1 пленарна сесия, шест тематични семинара с презентационни сесии и B2B срещи

Производство, кръгова икономика и енергоемки индустрии
Суровини
Модерни материали
Съхранение на енергия (верига за създаване на стойност в батериите и водород)
Изкуствен интелект
ИКТ

МСП, индустриалци, изследователи, университети, лаборатории, градове и публични органи, независимо дали търсите нещо, това събитие е мястото, където трябва да бъдете!
Цени: Участието е безплатно, но регистрацията е задължителна, тъй като броят на участниците на място е ограничен.
Забележка: Темите на това брокерско събитие са взети от уеб страницата Horizon Papers на Science Business (https://sciencebusiness.net/horizon-papers )
Ключови теми, които се разглеждат

Хоризонт Европа, Стълб II
Клъстер 4 (Производство, Строителство, Стоманодобив, Кръгова икономика, Суровини, Авангардни материали, Дигитализация, Изкуствен интелект, Данни, Роботика, Фотоника и квантови технологии,…)
Клъстер 5 (Батерии, Водород)
Клъстер 6 (теми, свързани с материалите и производството)

Възможности

Нетуъркинг: Събитието предоставя чудесна възможност за създаване на ценни контакти.
Споделяне на експертиза и опит: споделете своите прозрения и знания по определена тема и много други.
Вдъхновение: вдъхновете се с нови идеи и контакти, за да постигнете целите си.
Бъдете в крак с най-новите тенденции и новини
Разгледайте нови продукти и услуги
Инициирайте контакт, сътрудничете си с други
БЪДЕТЕ ВИДИМИ!

Регистрирайте се тук!

За повече информация: Миряна Недева, m.nedeva@bia-bg.com

CIMIX 2026 | ИЗДАНИЕТО ЗА ТРАНСФОРМАЦИЯ
2026-01-27 - 2026-01-29
Добре дошли на CIMIx 2026! Във Виена международни лица, вземащи решения от бизнеса и творческите индустрии, ще се съберат, за да проучат нови бизнес модели, възможности за финансиране и стратегии за творчески иновации. В B2B срещите може да се включите и онлайн!
Час и място
27.01.2026 г., 09:00 ч. – 29.01.2026 г., 18:00 ч.
1045 Vienna, AustriaWiedner Hauptstraße , Wiedner Hauptstraße 63, 1040 Wien, Австрия
За събитието
CIMIx 2026 е международна конференция и формат за намиране на партньори, който свързва творческите индустрии с бизнеса и индустрията, която ще се проведе на 27- 28 януари 2026 г. във Виена, Австрия.
Онлайн b2b срещи ще се проведат на 29 януари 2026 г.
Регистрирайте се тук!
Организатори на събитието са ADVANTAGE AUSTRIA – Австрийската агенция за интернационализация и иновации – заедно с Creative Industries Austria (KAT), Enterprise Europe Network, Film and Music Austria Association (FAMA) и EIT Culture & Creativity.
КАКВО ДА ОЧАКВАТЕ?

Вдъхновяващи основни доклади и панели: Международни лектори споделят тенденции, стратегии и визии.
Практически семинари и майсторски класове: Задълбочете експертния си опит в интерактивни сесии.
Демонстрации на най-добри практики: Успешно сътрудничество между креативните индустрии и бизнеса.
B2B сесии за намиране на партньори: Запознайте се с нови партньори и проучете бизнес възможности.
Ексклузивен вечерен прием на 27 януари: Музика, кулинарни акценти и творчески срещи в уникална атмосфера.
Акценти на we:transform: Творчески приноси, дизайнерски лаборатории и междусекторни сесии, организирани от общността KAT.

ПРОГРАМА:

Финансиране за креативност

Изследване на нови модели на финансиране – от публично финансиране до инвестиции с въздействие: как креативните идеи стават икономически устойчиви.

Трансформация на бизнеса

Успешно навигиране в промяната: стратегии, инструменти и най-добри практики за бизнеса в преход.

Сътрудничество с индустрията

Където креативността среща индустрията – партньорства, които насърчават иновациите и конкурентоспособността.

Бизнесът на събитията на живо

От конкурса за песен на Евровизия до изложения и концерти – как събитията на живо трансформират икономики, марки и общности.

B2B СРЕЩИ
На 27 януари 2026 г. програмата включва целенасочени B2B сесии за намиране на партньори, за да се улесни директният обмен и сътрудничество.
На 29 януари участниците, които не могат да присъстват лично, ще имат възможност да организират индивидуални онлайн B2B срещи (чрез платформата b2match).
ЕКСКУРЗИИ
Освен това, участниците в CIMIx ще имат ексклузивната възможност да разгледат креативни акценти във Виена на 27 януари, с избор между Vienna Synchron Stage, Mi’pu’mi Games или изложбата |indeterminate⟩⟨apparatus| на Belvedere 21. Ще се изисква отделна регистрация.
ЗА КОГО Е ПРЕДНАЗНАЧЕНО?

Професионалисти от креативните индустрии: филми, музика, дизайн, игри, мода, архитектура, медии и създаване на съдържание.
Компании и организации от индустрията и бизнеса, търсещи творчески принос за трансформация и иновации.
Стартъпи и млади таланти, които искат да изградят международни мрежи и да развият своите проекти.
Международни експерти и мултипликатори, споделящи най-добри практики и стратегии за устойчиво развитие.
Бизнес лидери и мрежови специалисти, целящи да инициират нови сътрудничества и да изследват нови пазари.

Регистрирайте се тук!
За повече информация: Миряна Недева, m.nedeva@bia-bg.com

POWERS SUMMIT 2025
2025-12-08
Очаквайте на 8 декември в София – Българският Давос!
Годишната среща на бизнеса и обществото с властта – Powers Summit, ще се проведе в София Тех Парк.
Министри, лидери на парламентарните партии, експерти и представители на гражданския сектор ще се срещнат в открит диалог за бъдещето на България и Европа.
Тазгодишният фокус е върху темата „Сигурност“ – във всичките ѝ направления, простиращи се от конкурентоспособност и отбранителни способности, през образование и здравеопазване, до енергийна, финансова и технологична сигурност. В несигурен свят изграждането на сигурни държави и съюзи става критично важно!
Наричан от медиите „Българският Давос“, Powers Summit е независимата платформа на България, чрез която индустрията и бизнес лидерите открито поставят своите приоритети пред властта. Лидерите на парламентарно представените партии и представители на изпълнителната власт ги изслушват и поемат конкретни и измерими ангажименти за намиране на решения.
Събитието е изцяло открито и поетите ангажименти се проследяват за изпълнение след това – пред камерите и микрофоните на всички значими медии в страната, както и пред водещите фигури от индустрията и представителните организации.
Във всяка от темите форматът на събитието има 4 модула:
„Индустрията говори“ – тук индустриите от темите заявяват своите общи приоритети и решенията за постигането им.
„Лидерите от бизнеса говорят“ – компании партньори представят своите решения и говорят от името на компанията си
„Чувам ви“ – сесията , в която лидерите на парламентарно представените партии поемат ангажименти по чутото. Само по 3 минути и без политическо говорене.
Министерска сесия „Чувам ви“ – ресорния в темат министър споделя в 3 мин чутото от името на изпълнителната власт
Powers Summit се организира съвместно от Webit Foundation и Национална Дигитална Коалиция, в партньорство с водещи индустриални, работодателски и браншови организации, както и неправителствени структури.
Местата за събитието са ограничени и достъп се предоставя само чрез покана и предварителна регистрация, която можете да завършите ТУК

Обучение: Социален диалог в подкрепа на силния глас на бизнеса
2025-10-28 16:00 - 19:00
В рамките на проект „Заедно за устойчива заетост“, финансиран от Програма „Развитие на човешките ресурси“, Българската стопанска камара (БСК), в партньорство с Търговско-индустриална камара – Бургас, Ви кани на присъствено обучение на тема „Социален диалог в подкрепа на силния глас на бизнеса“, което ще се проведе на 28 октомври2025 г., вторник, от 16.00 до 19.00 ч., в гр. Бургас, хотел България.
Обучението е без такса за участие и е предназначено за представители на членуващи в БСК регионални организации в областите Кърджали, Смолян, Стара Загора, Бургас, Ямбол и Пазарджик, както и за техни индивидуални членове.
По време на обучението ще научите:

Какво е социален диалог и кои са участниците в него?
Какво представляват работодателските организации и какви функции имат?
Защо е важно за местния бизнес да членува в работодателска организация?
Къде се случва социалният диалог на регионално ниво и как компаниите могат да въздействат върху развитието на региона?
Защо често срещите с институциите са формални и от тях нищо не следва? Как да променим това?
Мрежата на БСК: Защо сме по-силни заедно?
С какво може да е полезна БСК и защото е важно комуникацията да е в двете посоки?

Програмата на обучението предвижда възможност за въпроси и отговори, както и за споделяне на опит.
Лектори ще бъдат Добри Митрев – председател на УС на БСК, Мария Минчева, зам.-председател на БСК, и Видка Вълчева – изпълнителен директор на Търговско-индустриална камара – Бургас.
Можете да се регистрирате за участие чрез попълване на онлайн формуляр до 25 октомври 2025 г.
ПРОГРАМА I ФОРМА ЗА РЕГИСТРАЦИЯ

Двудневно обучение „Оптимизиране на процесите на производство, управление и организация на предприятието“
2025-10-23 - 2025-10-24
БСК в сътрудничество с Кайзен Институт Румъния Ви кани на двудневно обучение на 23 и 24 октомври 2025 г., което ще помогне да оптимизирате процесите на производство, управление и организация във вашето предприятие или фирма.
Философията “Кайзен”
Думата “кайзен” е с японски произход и се състои от думите “кай” – промяна и “зен” – добро. Или, кайзен означава “промяна за добро”. През 1986 г. японският експерт по управление на качеството Масааки Имаи публикува книгата си “Kaizen: The Key to Japan’s Competitive Success”, с което въвежда официално термина “кайзен” за западния делови свят. Оттогава организации от всякакви географски локации и калибър изповядват „кайзен“ като систематизиран подход за бизнес усъвършенстване, който носи отлични резултати. Хилядите фирми, постигнали успех благодарение на философията „кайзен“ е, че те не гледат на своята ситуация като на фиксирано статукво, а непрекъснато полагат усилия за подобряване на дейността си. Така се постигат малки, често незабележими оптимизации, които с течение на времето създават съществени усъвършенствания, без да се преминава през радикални и нерядко мъчителни процеси на кардинални промени.
Кайзен е философия, основана на убеждението, че всичко може да се подобри, дори ако изглежда, че работи добре в момента. „Кайзен“ е философия, която проповядва постоянното усъвършенстване чрез малки, но непрекъснати действия, насочени към постигане на по-висока ефикасност. На индивидуално ниво, „кайзен“ помага на отделните служители да подобрят собствената си работа, като елиминират излишното в нея. На организационно ниво, кайзен подпомага мощно цели екипи в работата им по откриването на подобрения за намаляване на загубите, като в същото време насърчава съпричастността, мотивацията и съвместната работа.
С философията „кайзен” и първи стъпки към нейното прилагане, подкрепени с практически упражнения, можете да се запознаете по време на нашето обучение, което включва и представители на Tork, водеща световна марка в хигиената на работното място.
Кога?
На 23 и 24 октомври 2025 г.
Къде?
В БСК, София, ул. „Чаталджа“ 76
Цена на обучението:
На символичната цена от 195 лв. – дайте шанс за успешно бъдеще за вашата фирма!
През м. септември ще се свържем с вас, за да уточним начина на плащане.
Брой участници:
Обучението ще се проведе при 20 участници.
Регистрация
Моля, заявете вашия интерес към обучението, тъй като местата са ограничени към Теодора Борисова на тел.: 0888 832 172; имейл: t.borissova@bia-bg.com
Вж. ПРОГРАМА НА ОБУЧЕНИЕТО и ПРЕЗЕНТАЦИЯ ЗА УСПЕШНИ ПРАКТИКИ на Кайзен Институт със световни фирми, оптимизирали дейността си благодарение на „кайзен“, като „Сименс“, „Филипс“, Шел“, БВМ, Кока-Кола и др.
Кратко видео с румънски топ мениджъри, които препоръчват KAIZEN, можете да видите ТУК
Повече за Tork: За производствения сектор марката предлага решения, които подпомагат повишаването на продуктивността и намаляват въздействието върху околната среда. Мобилните и фиксирани диспенсъри системи са съобразени с различните нужди, а почистващите кърпи и ролки на Tork се предлагат в различни формати и качества и могат да бъдат избрани според конкретната задача – избърсване или почистване. В допълнение към продуктите за производствените зони, марката предлага и цялостни решения за санитарните помещения – включително хартиени кърпи за ръце, сапуни, дезинфектанти и тоалетна хартия – като част от пълния пакет услуги на Tork.

Панаир за обувки и чанти „Nobel Master Shoes“, Коня (Турция)
2025-10-22 - 2025-10-25
Панаирът за обувки и чанти „Nobel Master Shoes“ ще се проведе в Коня от 22 до 25 Октомври 2025 г., информират от Генералното консулство на Република Турция в гр. Бургас.
Участниците ще имат възможност да покажат най-качествените продукти и най-добрите дизайни за 2025 г. на квалифицирани купувачи на панаира MasterShoes, който с нетърпение се очаква от турската обувна индустрия, която има много важно място в световната обувна индустрия с годишния си износ от над 1 милиард долара.
Основната цел на панаира, който предлага възможност за достигане до купувачи, работещи в повече от 40 държави, ще бъдат нови пазари.
СТАНИ ИЗЛОЖИТЕЛ I БЕЗПЛАТЕН ОНЛАЙН БИЛЕТ
Подробна информация за изложението можете да намерите ТУК

REFA-курс: "Организация и управление на фирмата и оптимизация на производствените процеси"
2025-10-20 - 2025-11-21
БИК „Капиталов пазар“ ЕООД (дъщерно дружество на БСК) набира участници за основен квалификационен REFA-курс на тема: „Организация и управление на фирмата и оптимизация на производствените процеси„.
Курсът ще се проведе в два модула:

Модул 1. Организация на работни системи и процеси – 20-31 октомври 2025 г.
Модул 2. Управление на производствени данни – 10-21 ноември 2025 г.

Всеки модул се състои от 80 учебни часа (8 учебни часа на ден по 45 минути)
Място на провеждане: Център за международни срещи „Хелмут Бьоме“, гр. София
Лектори: Висококвалифицирани и сертифицирани лектори и преподаватели от REFA /Германската асоциация за организация на труда и предприятията и фирмено развитие/.
Материали: Пълен комплект оригинални учебни материали на REFA, преведени на български език, с общ обем от около 800 страници.
Сертификат: Успешно издържалите заключителните изпити получават международно признат REFA-сертификат. След завършване на основната РЕФА степен (Модул 1. и 2.), ще сте придобили подробни, методологични знания по изучаване, подобряване и реинженеринг на работните системи и процеси. Ще сте придобили опит да прилагате в практиката РЕФА методите за установяване на данни, както и да обработвате налични данни с цел оценка и оптимизация на фирмените процеси.
Цена: За един участник – 2500 лв. / 1278 ЕUR, без включен ДДС.
Храна и нощувка: За сметка на участниците
Поради ограничения брой на местата и проявения предварителен интерес, записванията ще стават по реда на постъпване на заявките.
Учебна програма за получаване на основна степен по REFA:

Модул 1. Организация на работни системи и процеси
Модул 2. Управление на производствени данни

За REFA:
REFA е водеща германска организация в областта на проучването на работни системи и процеси, организация в производството и корпоративното развитие. От своето основаване през 1924 година, асоциацията създава и разпространява Ноу-Хау: чрез специализирано следдипломно обучение, а в последните няколко години все повече и посредством консултиране и асистиращо съдействие. Със своите постоянно развиващи се ключови компетенции, REFA допринася за повишаване на конкурентоспособността на икономиката, както и за подобряване на условията на труд на работниците и служителите в предприятията.

Burgas Digital 2025 - Изчисли бъдещето - Изкуствен интелект, иновации и цифрова трансформация
2025-10-17
Southeast Digital Innovation Hub (DIGIHUB) и Община Бургас, В партньорство със София Тех Парк, ARC Fund, Vivacom и AIBEST ви канят на конференцията Burgas Digital 2025 – Изчисли бъдещето – Изкуствен интелект, иновации и цифрова трансформация.

Дата: 17 октомври 2025
Място: зала Форос, Международен конгресен център, гр. Бургас

Целта на събитието е да събере представители на бизнеса, публичния сектор и академичните среди, за да обменят опит и представят иновативни решения в областта на изкуствения интелект, иновациите и цифровата трансформация.
Повече информация и програма можете да видите в уебсайта на конференцията – ТУК

Регистрирайте се сега, за да запазите своето място на конференцията!
* Присъствието става само след предварителна регистрация.

Уебинар за фирми, които се занимават с износ на храни и земеделски продукти, с интерес към китайския пазар
2025-09-29 10:00 - 11:00
На 29 септември 2025 г., от 15:00 до 16:00 ч., ще се проведе уебинар на тема „Новите земеделски продукти, които са получили разрешение да бъдат внасяни в Китай“ (като шафран и др.).
Събитието е част от поредица уебинари, насочени към подпомагане на навлизането на китайския пазар чрез разяснение на регулациите и специфичните особености при различните сектори.
Целта на онлайн форума е да представи на български фирми, които се занимават с износ на храни и земеделски продукти, нови възможности да намерят мястото си на китайския пазар.
В уебинара ще вземат участие представители от митницата на град Нинбо и фирми, заинтересовани от български земеделски продукти.
ЛИНК ЗА РЕГИСТРАЦИЯ

Бургас – домакин на престижната Регионална бизнес конференция на Лидер.БГ
2025-09-18
Лидер.БГ обявява третото събитие от поредицата Регионални бизнес конференции 2025 – „Икономическо партньорство и развитие на бизнеса в регион Бургас“.

На 18 септември 2025 г. от 16:00 ч., Експо център „Флора“ в Бургас ще посрещне водещи представители на бизнеса, представители на държавни и местни институции, дипломатически мисии и инвеститори от страната и чужбина за ключовото събитие, посветено на икономическото развитие на Югоизточна България.
Събитието се провежда под патронажа на г-н Димитър Николов, кмет на Община Бургас, в партньорство с Община Бургас, Министерство на иновациите и растежа, Българска агенция за инвестиции, Българско-турската търговско-индустриална камара, Българо-румънската търговска камара, Търговско-индустриална камара – Бургас, Индустриален и логистичен парк – Бургас, както и с подкрепата на Българската стопанска камара, Българската търговско-промишлена палата, Български форум на бизнес лидерите и други представители на бизнес и институционалната общност.
Акценти от програмата:
🔹 Официално откриване
Събитието ще бъде официално открито от кмета на Община Бургас – г-н Димитър Николов. В рамките на официалната церемония са предвидени приветствия от официални лица и партньори на събитието.
🔹 Част 1: Инвестиционен потенциал на Бургаски регион
Фокус върху дългосрочната стратегия за развитие на региона, логистичния и индустриалния му потенциал. Представяне на добри практики и инициативи за насърчаване на инвестициите, включително от страна на държавните институции и стратегически партньори.
🔹 Част 2: Нови възможности за растеж
Водещи компании ще представят иновативни технологии, финансови и логистични решения, насочени към устойчиво развитие и стратегически сътрудничества на местно и международно ниво.
🔹 Експо зона и нетуъркинг
Щандове на участниците и отлични възможности за нови запознанства във вдъхновяваща и бизнес-ориентирана атмосфера, насърчаваща свободния обмен на идеи и контакти с потенциални партньори и клиенти.
Генерален спонсор на събитието е СМАРТ ЕНЕРДЖИ – водеща компания в областта на изграждането на фотоволтаични централи „до ключ“, производството и продажбата на електрическа енергия.
Спонсори на събитието и участници са водещите български и международни компании POST BANK, ATRADIUS, InternObmen, HÖRMANN България, Sb Accounting & Consulting, SIRVIS, Ebury, ALCOMET, STAMH, TravelByElectric, Агенция за сигурност “Скорпио”, GROHE, Овергаз, Tombou, ElNexus, Роял Технолоджи, ERP4.bg.
Защо да присъствате?
✔ Представяне на иновативни решения и успешни бизнес модели
✔ Възможност за директен контакт с бизнес лидери и представители на институции
✔ Реални срещи с инвеститори и партньори от страната и чужбина
✔ Достъп до актуална информация за инвестиционни перспективи и стратегии за растеж
📅 Дата: 18 септември 2025 г., 16 ч.
📍 Локация: Експо център „Флора“, Бургас
💶 Вход: СВОБОДЕН
🎟 Регистрация: Задължителна регистрация :🔗https://lu.ma/cgp91lhv
Не пропускайте възможността да бъдете част от бизнес събитие с висок обществен и икономически заряд!

Следете Лидер.БГ за допълнителна информация относно програмата, участниците и специалните гости.

Уебинар за МСП: Представяне на информационни инструменти и системи за фирми, участващи в международната търговия
2025-09-10 15:00 - 16:30
На 10 септември 2025 г. от 15:00 до 16:30 ч. българско време ще се проведе обучение на английски език за микро-, малки и средни предприятия (ММСП), на което ще бъдат представени информационни инструменти и системи, разработени в подкрепа на фирми, участващи в международната търговия.
Обучението се организира от Глобалното бюро за помощ в търговията (GTH) и платформата Trade4MSMEs.
Глобалното бюро за помощ в търговията е междуведомствена инициатива, ръководена съвместно от Международния търговски център (ITC), Конференцията на ООН за търговия и развитие (UNCTAD) и Световната търговска организация (СТО). Тя поддържа интегрирана търговската и бизнес информация в единен онлайн портал, който използва ресурсите на различни международни организации и банки.
Trade4MSMEs е платформа, разработена в подкрепа на микро-, малките и средните предприятия, занимаващи се с международна търговия, както и на политици и изследователи, работещи по въпроси, свързани с МСП и търговията.
За участие е необходима предварителна регистрация на ТУК.
Участието в обучението ще бъде от полза за интернационализацията на българските ММСП, поради което предлагаме информация за него да бъде разпространена до максимално широк кръг заинтересовани.
При въпроси моля да се обръщате към Петя Рачева – старши експерт в отдел „Световна търговска организация и други международни икономически организации“ на дирекция „Външноикономическа политика и международно сътрудничество“ на тел. 02 940 7695.

Регионална информационна среща за въвеждане на еврото в България
2025-09-02 09:30 - 12:00
Министерството на финансите стартира серия от информационни срещи с представители на местните власти, бизнеса и гражданите в страната, част от информационната кампания за въвеждането на еврото в България.
Целта на инициативата е да информира обществото за конкретните срокове, стъпки и практически аспекти, които съпътстват историческия преход към единната европейска валута.
По време на събитията участниците ще имат възможност да се срещнат с ръководители и експерти от ключови институции, ангажирани с процеса по въвеждане на еврото, и лично да зададат своите въпроси.
Първата информационна среща ще се проведе в Бургас, на 2 септември 2025 г. (вторник), от 9.30 до 12.00 ч., в сградата на Международен конгресен център Бургас (Морска гара), зала „Черноморие“. В откриването ще участва и председателят на БСК Добри Митрев. Домакини на форума ще са Теменужка Петкова – министър на финансите, и Димитър Николов – кмет на Бургас, а модератор ще е Зорница Русинова – председател на Икономическия и социален съвет на РБ. Сред участниците във форума ще бъдат още: Росен Желязков – министър-председател, Димитър Радев – управител на БНБ, Йорданка Чобанова – ръководител на Представителството на ЕК в България, Гроздан Караджов – заместник министър-председател и министър на транспорта и съобщенията, Жечо Станков – министър на енергетиката, Мирослав Боршош – министър на туризма, Румен Спецов – изпълнителен директор на НАП, и Васил Големански – председател на Комисия за финансов надзор.
Останалите срещи ще се проведат, както следва:

Стара Загора, 03.09.2025 г., 9:30-16:00 ч., Заседателна зала „П.Р. Славейков“, бул. „Цар Симеон Велики“ №107, в сградата общинска администрация на Стара Загора;
Пловдив, 04.09.2025 г., 14:30-16:30 ч., DoubleTree by Hilton Plovdiv Center, площад „Света Петка“ 1;
Търговище, 09.09.2025 г., 13.30-16.00 ч., Хотел Терра Европа 4*, ул.“Стефан Караджа“ 13;
Добрич, 10.09.2025 г., 9:30-12:00 ч., Сградата на общината, ул. „България“ 12;
Благоевград, 11.09.2025 г., 9:30-12:00 ч., Зала „22 септември“, Площад „Георги Измирлиев – Македончето“ 1;
Разград, 11.09.2025 г., 9:30-12:00 ч., Зала „Филхармония“, улица „Бели лом“;
Силистра, 12.09.2025 г., 9:30-12:00 ч., Сградата на общината, ул. „Симеон Велики“ №33.

Желаещите да се включат в събитията могат да се регистрират на следните регистрационни форми:

Бургас, 02.09.2025 г.: https://forms.gle/qGoHaRVLQCJm7eCX8
Стара Загора, 03.09.2025 година: https://forms.gle/oZ2bjdMzS4FcnuSC9
Пловдив, 04.09.2025 година: https://forms.gle/AkaoyfNxdJ1Mnvoa6
Търговище, 09.09.2025 година: https://forms.gle/d8uSDSjMZTTTKoBi9
Добрич, 10.09.2025 година: https://forms.gle/hu7otRTSEfyGs52t8
Разград, 11.09.2025 година: https://forms.gle/FeweGNsFLoBNYiKi9
Благоевград, 11.09.2025 година: https://forms.gle/P5yN9DkjxU6yPhVz7
Силистра, 12.09.2025 година: https://forms.gle/zReGQUvkWszbuNhk6

При възникнали въпроси и за допълнителна информация можете да се обръщате към г-жа Кремена Мизова от Министерството на финансите – тел.: +359 889 47 47 52 или да пишете на e-mail: europr@minfin.bg
Събития ще се излъчват на живо на: evroto.bg :: На живо и на https://www.facebook.com/zaevrotobg?locale=bg_BG
ПРОГРАМА НА СРЕЩАТА В БУРГАС
ПРЕДВИЖДАТ СЕ СРЕЩИ И В ДРУГИ ГРАДОВЕ

ЕЦИХ Загоре отваря Третата си покана за безвъзмездна подкрепа на МСП и публични институции на 15 юли
2025-07-15 11:00 - 13:00
Нови възможности за безвъзмездна подкрепа на МСП и публични институции ще представи Европейският цифров иновационен хъб Загоре на 15 юли. На тази дата ще бъде отворена Третата покана за кандидатстване за безвъзмездни услуги, свързани с дигитализацията и иновациите в предприятията.
Това ще стане на специално онлайн събитие в платформата Zoom от 11 ч. на 15.7.2025 г.
На фокус: чисти технологии и водородни решения
Третата покана е с тематичен акцент върху най-новата услуга, предлагана от ЕЦИХ Загоре, – тестване на чисти технологии и водородни решения. Тя е част от услугите от пакет “Тестване преди инвестиране” и позволява извършване на прецизни тестове и симулации с реални данни на възможностите за внедряване на водородни технологии в бизнеса. Възползвайки се от услугата, бизнесите могат да се запознаят нагледно с възможностите за производство, управление и съхранение на енергия с водород. Заедно с това, те могат да направят тестове с реални данни с възможност за скалиране и експертен анализ, така че да могат да вземат информирано решение преди инвестиране във водородни технологии.
Чрез тази услуга ЕЦИХ Загоре цели да подкрепи енергийната трансформация, опазването на околната среда и изграждането на иновативен и конкурентоспособен бизнес в региона на Стара Загора и отвъд него.
По време на онлайн събитието на 15 юли ще бъдат представени:

Основните параметри на Третата покана и възможностите за безвъзмездно предоставяне на услуги за бизнеса и институциите
Насоки за кандидатстване, срокове и условия
Отговори на често задавани въпроси

Линк за събитието:
https://us06web.zoom.us/j/6959119196?omn=86185894012
Meeting ID: 695 911 9196
Passcode: [REDACTED]
ЕЦИХ Загоре е част от мрежата от Европейски цифрови иновационни хъбове (EDIH) и предоставя комплексна подкрепа на предприятия и публични институции в областта на дигитализацията, иновациите, изкуствения интелект и киберсигурността. Хъбът работи в тясно сътрудничество с научни, технологични и индустриални партньори, с мисия да ускори дигиталната и зелена трансформация на региона.

Нов шанс за растеж: Безвъзмездна помощ за дигитален и зелен преход на малки и средни фирми
2025-06-12 10:00 - 12:00
На 12 юни 2025 г., от 10:00 до 12:00 часа ще се проведе специализирано събитие, посветено на новите възможности за финансиране на микро, малки и средни предприятия в България.
На онлайн информационното събитие, организирано от Fininfo.bg – единствената българска платформа, която предоставя комплексна информация за финансиране, консултиране и партньори за нови проекти, ще бъдат представени три нови процедури за безвъзмездна финансова помощ, които ще подкрепят фирмите в следните ключови направления:
Фокус: Дигитализация на малки фирми

Условия за кандидатстване по процедура BG16RFPR001-1.012 Дигитализация на предприятията
Изграждане на онлайн магазини и внедряване на ERP системи със средства от програмата – какво е важно да знаете?
Решения за киберсигурност, защита и управление на данните в дигиталния свят
Одит на системи и защита от кибератаки

Фокус: Енергийна ефективност и ВЕИ

Условия за кандидатстване по процедура BG16RFPR001-2.004 Eнергийна ефективност и използване на енергия от възобновяеми източници в предприятията
Комплексни решения за постигане на енергийна ефективност: ВЕИ, батерии за съхранение, термопомпи и др.

Фокус: Индустрия 4.0

Условия за кандидатстване по процедура BG16RFPR001-1.008 Въвеждане на технологии от областта на Индустрия 4.0 в предприятията
Облачни системи, цифрови близнаци, дигитална сянка – лукс или необходимост?
AI агенти в процесите

Събитието ще отговори на редица важни въпроси, сред които:
✔️ Какво се финансира по всяка програма
✔️ Кой може да кандидатства
✔️ Размер на финансирането, срокове и изисквания
✔️ Примери за реални технологии и решения в действие
Станете част от онлайн събитието и ще имате възможност да получите съвети от експертите от Fininfo.bg и техните партньори, сред които: Роял Технолоджи, Контракс, Буллсофт, Интегрита, Делина консулт, Хюмън консултинг, SoCyber, BusinessUpgrade.
Разгледайте подробната програма и се запознайте с лекторите на събитието тук.
Участието е безплатно, но изисква предварителна регистрация тук.

Кръгова икономика: Бизнес среща на полски и български фирми
2024-10-17 09:00 - 17:00
Българска стопанска камара – съюз на българския бизнес (БСК), като национално-представителна организация на бизнеса, подкрепя своите членове за повишаване конкурентоспособността им и за постигане на по-добри резултати при намаляването на въздействията им върху околната среда.

В изпълнение на тази мисия, съвместно с Посолството на Република Полша в София и полското Министерство на климата и околната среда, БСК организира b2b среща на полски и български компании за представяне на инициативата GreenEvo на Министерството на климата и околната среда, която ще се проведе на 17 октомври в Бургас, Хотел “България“, конферентен център „Европа“.

На срещата отговорни служители на МОСВ и полското Министерство на климата и околната среда ще представят националната политика в областта на кръговата икономика и регулаторната рамка, а представители на Лесотехническия университет ще представят кръговата икономика в областта на отпадъчните води. Ще присъстват и представители на технологични фирми, които имат разработки в областта на оползотворяването на отпадъци (вкл. селскостопански) и отпадъчни води.

Българските представители на бизнеса ще имат възможност за среща с посланика на Република Полша и с полските фирми, на които да представят свои продукти, проблеми и решения (b2b срещи). Сесията b2b ще се проведе на принципа Speed Dating с 20-минутни срещи между фирмите.

За участие в събитието се изисква предварителна регистрация ТУК.

Списък на полските фирми с подробности за техните разработки и възможности за прилагането им в различни производства можете да видите ТУК.

ПРОГРАМА

НЕпосредствени обучения по ESG в Бургас
2024-02-29 09:30 - 16:30 | Хотел „Аква“, бул. Демокрация, комплекс Лазур 129, Бургас, България
След серия от успешно проведени обучения в София по темата ESG и положителната обратна връзка от компаниите, чиито експерти се включиха в четиримодулния курс, Българската стопанска камара – национално представителна работодателска организация, ангажирана с подкрепата на българския бизнес, Търговско-индустриална камара – Бургас (част от регионалната мрежа на БСК) и denkstatt – най-опитната консултантска компания в прилагането на ESG, Ви канят на обучение в подкрепа на бизнеса за новата реалност, в която компаниите трябва да работят устойчиво, като управляват въздействията си върху околната среда и обществото. Примери от практиката, реални ситуации и тълкуване отвъд рамките.
Обучението е с продължителност от 6 астрономически часа и ще се проведе на 29 февруари 2024 г., в конферентната зала на хотел „Аква“ (бул. Демокрация, комплекс Лазур 129, град Бургас), от 9:30 ч.
Обучението ще Ви помогне да разберете:

Как ESG да работи за бизнеса ви?
Как протича проектът по създаване на ESG доклад (Доклад за устойчиво развитие), какви ресурси изисква от Вас, колко време отнема?
Какви са свързаните с ESG регулации и как ви засягат?
Какво предвижда Директивата за корпоративно отчитане на устойчивостта или CSRD (Corporate Sustainability Reporting Directive), която ЕС прие в края на миналата година?
Как Таксономията на ЕС, която определя кои дейности са устойчиви дава допълнителен достъп до финансиране на компаниите, които докладват по CSRD?
Какво е въглероден отпечатък на продукт или компания?
Какво означава за бизнеса да управлява темата климат?
Как се създава стратегия за декарбонизация?
Какво прави един продукт устойчив?

ESG вече е тук и някои бизнеси се възползват от прилагането му, за да бъдат пред конкурентите си. Изискванията за устойчив бизнес вече не са само пожелателни, а идват с пълна сила като законодателни изисквания и засягат всички аспекти на икономиката.
На обучението ще имате възможност да задавате въпроси, които са свързани конкретно с Вашия бизнес и ще бъдете обучавани от консултанти с над 15-годишен опит с фирми в България и целия свят.
Допълнителна информация, програма и възможност за регистрация ще намерите на сайта: www.esg.bia-bg.com.

Семинар "Подкрепа и развитие на бизнеса чрез ИКТ и европейско финансиране"
2022-10-27 08:00 - 17:00
Търговско индустриална камара – Бургас организира семинар – обучение НА ТЕМА: ПОДКРЕПА И РАЗВИТИЕ НА БИЗНЕСА ЧРЕЗ ИНФОРМАЦИОННИ И КОМУНИКАЦИОННИ ТЕХНОЛОГИИ (ИКТ) И ЕВРОПЕЙСКО ФИНАНСИРАНЕ НА 27.10.2022 г., със съдействието на община Бургас и в партньорство с фирма „Глюкит“ ООД – българска технологична компания.“
